Uznesenie Krajského súdu Banská Bystrica sp. zn. 24S/196/2015 z 17. 5. 2016
Uznesenie Krajského súdu Banská Bystrica z 17. mája 2016, sp. zn. 24S/196/2015, ECLI:SK:KSBB:2016:6015201480.1
Súd: Krajský súd Banská Bystrica
Spisová značka: 24S/196/2015
ECLI: ECLI:SK:KSBB:2016:6015201480.1
Dátum vydania: 17. 5. 2016
Forma: Uznesenie
Text rozhodnutia
Súd: Krajský súd Banská Bystrica Spisová značka: 24S/196/2015 Identifikačné číslo súdneho spisu: 6015201480 Dátum vydania rozhodnutia: 18. 05. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6015201480.1 Uznesenie Krajský súd v Banskej Bystrici v právnej veci žalobcu: X/L. V., nar. XX.XX.XXXX, bytom B. E. XX, XXX XX A. a 2/ P. V., nar. XX.XX.XXXX, bytom B. E. XX, XXX XX A., obaja právne zastúpení Advokátskou kanceláriou SOUKENÍK-ŠTRPKA, s.r.o., so sídlom Šoltésovej 14, 811 08 Bratislava, IČO: 36 862 711, proti žalovanému: Okresný úrad Banská Bystrica, odbor výstavby a bytovej politiky, Nám. Ľ. Štúra 1, 974 05 Banská Bystrica, o preskúmanie zákonnosti rozhodnutia žalovaného č. OU-BB- OVBP2-2015/022937-002-BD zo dňa 07. septembra 2015, jednohlasne takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Krajskému súdu v Banskej Bystrici bola dňa 25. novembra 2015 doručená žaloba, ktorou sa žalobcovia 1/ a 2/ domáhajú preskúmania zákonnosti rozhodnutia a postupu žalovaného č. OU-BB- OVBP2-2015/022937-002-BD zo dňa 07. septembra 2015. Krajský súd výzvou zo dňa 16. februára 2016 vyzval žalobcov 1/ a 2/ na zaplatenie súdneho poplatku za žalobu vo výške 70,- Eur podľa položky č. 10 písm. a) Sadzobníka súdnych poplatkov, ktorý tvorí prílohu zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len ako „Zákon o súdnych poplatkoch“) v lehote 10 dní od doručenia výzvy. Zároveň žalobcov 1/ a 2/ poučil o následkoch nezaplatenia súdneho poplatku v stanovenej lehote. Lustráciou v systéme Register - Podateľňa Krajského súdu v Banskej Bystrici bolo zistené, že žalobcovia 1/ a 2/ súdny poplatok v predmetnej veci na základe výzvy zo dňa 16. februára 2016 neuhradili. Výzva bola právnemu zástupcovi žalobcov 1/ a 2/ doručená dňa 19. februára 2016. Lehota 10 dní na zaplatenie súdneho poplatku uplynula žalobcom 1/ a 2/ dňa 29. februára 2016. Podľa § 10 ods. 1 Zákona o súdnych poplatkoch ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania predtým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutia bez nariadenia pojednávania nebola dlhšia ako dva mesiace; túto lehotu môže predseda súdu z dôležitých dôvodov predĺžiť. Žalobcovia 1/ a 2/ nespĺňajú podmienky na oslobodenie od súdneho poplatku podľa §4 Zákona o súdnych poplatkoch, na základe výzvy súdu zo dňa 16. februára 2016 v stanovenej lehote a ani do dňa vydania tohto rozhodnutia súdny poplatok za podanie žaloby nezaplatili, hoci boli o následku nezaplatenia súdneho poplatku poučení, preto súd konanie podľa § 10 ods. 1 Zákona o súdnych poplatkoch zastavil. O trovách konania súd rozhodol tak, že žiadny z účastníkov nemá právo na náhradu trov konania (§ 146 ods. 1 písm. c/ O.s.p. v spojení s § 246c ods. 1 O.s.p.), pretože konanie bolo zastavené a súd nezistil splnenie podmienok na náhradu trov konania podľa § 250k ods. 1 O.s.p.. Poučenie: Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorého smeruje. V odvolaní sa má popri všeobecných náležitostiach (§42 ods.3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

